У 1834 годзе ў вёсцы Руднікі ў сям‘і святара нарадзіўся сын Канстанцін. Як тыпова было для таго часу, ён пайшоў па бацькавым шляху: у 1851 годзе скончыў Літоўскую духоўную семінарыю і стаў настаўнікам Кобрынскага духоўнага вучылішча. Толькі праз чатыры гады малады чалавек быў рукапакладзены ў сан святара. Першым яго прыходам быў Тэвельскі, а ў сакавіку 1858 года айцец Канстанцін вярнуўся на сваю малую радзіму і сумленна служыў землякам.